วันที่28มิ.ย.มีอะไรกับแฟนค่ะแต่ไม่เสร็จแล้วใส่ถุง เดือนมิถุนาประจำเดือนมาวันที่4 แล้วเดือนกรกฎาปจด.มาวันที่2 มันถือว่าเป็นปจด.ปกติมั้ยคะ เครียดมากค่ะ กลัวท้อง เครียดจนเกิดกรดไหลย้อน จนเป็นกระเพาะ แล้วบางอาการที่เกิดขึ้นก็เหมือนคนท้อง เช่น ท้องผูก เจ็บนมข้างขวา คลื่นไส้ ไม่แน่ใจเพราะเครียด หรือว่าท้อง อยากถามว่ามันจะท้องมั้ยคะ แต่เมนส์ก่มาแล้ว
สวัสดีค่ะ หากประจำเดือนมาวันที่ 4 มิ.ย. แล้วมาอีกครั้งในวันที่ 2 ก.ค. เท่ากับมีระยะห่างระหว่างรอบประจำเดือนที่ 28 วัน ซึ่งถือว่าเป็นระยะห่างที่ปกติดีค่ะ ทั้งนี้ หากมีประจำเดือนมานาน 2-7 วัน ก็จะถือเป็นประจำเดือนที่ปกติดี และแสดงว่า ไม่ได้มีการตั้งครรภ์เกิดขึ้นจากการมีเพศสัมพันธ์ในวันที่ 28 มิ.ย. ค่ะหากเกิดอาการเครียดมาก ก็ควรลองตรวจหาการตั้งครรภ์ดู หากตรวจไม่พบ จะได้ไม่กังวลและเครียดต่อค่ะ เพราะความเครียด ย่อมส่งผลให้เกิดอาการผิดปกติต่างๆ ทางร่างกายได้ โดยอาการท้องผูก เจ็บเต้านม คลื่นไส้ และอาการของกรดไหลย้อน ก็เป็นอาการที่เกิดจากความเครียดได้ค่ะ แต่หากแน่ใจแล้วว่าไม่ได้ตั้งครรภ์ และหายเครียดแล้ว แต่ยังมีอาการต่างๆ อยู่ โดยเฉพาะอาการของโรคกรดไหลย้อน แนะนำควรไปพบแพทย์เพื่อรักษาค่ะ ในระหว่างนี้ ก็ควรดูแลรักษาตัวเองด้วย ได้แก่ การเลือกทานอาหารที่ย่อยง่าย ไม่ทานอาหารที่มีไขมันสูง เช่น อาหารทอดต่างๆ อาหารผัด ไม่ทานอาหารรสจัด ไม่ทานเผ็ด ไม่ทานอาหารครั้งละปริมาณมากเกินไป ไม่ดื่มน้ำอัดลม อัดแก๊สต่างๆ รวมถึงชา กาแฟ โกโก้ แอลกอฮอล์ และไม่ควรทานอาหารก่อนนอนภายใน 2 ชั่วโมง ห้ามทานยาแก้ปวดในกลุ่ม NSAIDs เช่น แก้ปวดเมื่อย ปวดข้อ ปวดประจำเดือน เป็นต้น